32005D0494
L 182/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 8 юли 2005 година
за изменение на Решение 2005/363/ЕО относно някои ветеринарномедицински мерки за защита срещу африканската чума по свинете в Сардиния, Италия
(нотифицирано под номер C(2005) 2110)
(текст от значение за ЕИП)
(2005/494/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
като взе предвид Директива 90/425/ЕИО на Съвета от 26 юни 1990 г. за ветеринарните и зоотехническите проверки, прилагани във вътрешнообщностния обмен с някои живи животни и продукти с оглед изграждането на вътрешния пазар (2), и по-специално член 10, параграф 4 от нея,
като взе предвид Директива 2002/99/EО на Съвета от 16 декември 2002 г. относно установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (3), и по-специално член 4, параграф 3 от нея,
като има предвид, че:
(1)
Решение 2005/363/EО на Комисията от 2 май 2005 г. относно някои ветеринарномедицински мерки за защита срещу африканската чума по свинете в Сардиния, Италия (4) беше прието в отговор на наличието на африканска чума по свинете в провинция Nuoro и в част от провинция Sassari в Сардиния.
(2)
Италия е информирала Комисията за последното развитие на заболяването в провинции Sassari и Oristano в Сардиния.
(3)
Следователно провинция Oristano и общините Calangianus, Sant'Antonio di Gallura и Telti от провинция Sassari следва да бъдат включени в списъка на зоните на Сардиния, предвидени в член 5, параграф 2, буква б), i) от Решение 2005/363/EО, за които не се прилага дерогацията, предвидена в гореспоменатия член, съгласно която се разрешава на италианските власти да изпращат свинско месо при определени условия.
(4)
Решение 2005/363/EО следва да бъде съответно изменено.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2005/363/ЕО се заменя с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 8 юли 2005 година.